Diari Oficial de la Generalitat Valenciana


Sumari del DOGV 5904, del 01-12-2008 (2008/13283)

RESOLUCIÓ de 22 d'abril de 2008, de la Direcció General per al Canvi Climàtic, per la qual s'atorga a l'empresa Finitextil, SL l'autorització ambiental integrada per a una indústria d'acabaments tèxtils al terme municipal d'Atzeneta d'Albaida.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5904

Data del DOGV
:   01-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13796


Data del document
:   22-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Atzeneta d'Albaida
    * indústria tèxtil
    * empresa privada

RESOLUCIÓ de 22 d'abril de 2008, de la Direcció General per al Canvi Climàtic, per la qual s'atorga a l'empresa Finitextil, SL l'autorització ambiental integrada per a una indústria d'acabaments tèxtils al terme municipal d'Atzeneta d'Albaida. [2008/13002]  
Vistos els documents que es troben en l'expedient 346/06 IPPC, instruït a instàncies de l'empresa Finitextil, SL a fi d'obtenir l'autorització ambiental integrada per a una indústria d'acabaments tèxtils, s'emet aquesta resolució de conformitat amb els següents  
Antecedents de fet  
Primer. Amb data 29 de desembre de 2006, Antonio Bordería Reig, en representació de l'empresa Finitextil, SL, amb CIF B-96769575, presenta en la Conselleria de Territori i Habitatge una sol·licitud d'autorització ambiental integrada per a una indústria d'acabaments tèxtils ubicada al carrer de Bèlgida, s/n, d'Atzeneta d'Albaida (València) i que es detalla en l'annex I.  
En data 7 de febrer de 2007 l'empresa aporta documentació complementària.  
Segon. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Tercer. Amb data 27 de febrer de 2007 es rep un informe del Servei de Protecció de l'Ambient Atmosfèric, en el qual es requereix documentació complementària per a la suficiència.  
En data 14 de març de 2007 es rep un informe del Servei de Residus Urbans, en el qual es requereix documentació complementària per a la suficiència.  
Com a conseqüència d'aquests requeriments, l'empresa aporta documentació complementària a l'expedient.  
Quart. Amb data 27 de setembre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOGV núm. 5608).  
Durant aquest període no es presenten al·legacions al projecte ni a aquesta Conselleria ni a l'Ajuntament d'Atzeneta d'Albaida. En l'expedient consta el certificat de la informació pública i la notificació a les persones amb propietats limítrofes.  
Cinqué. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Com a conseqüència d'aquesta sol·licitud, s'han incorporat a l'expedient informes del Servei de Residus Urbans i del Servei de Protecció de l'Ambient Atmosfèric com també un informe de l'Entitat Pública de Sanejament.  
Seté. L'empresa disposa de llicència d'activitat de 21 de gener de 2002.  
Vuité. Amb data 28 d'abril de 2008, l'empresa manifesta la seua conformitat amb la proposta de resolució d'autorització ambiental integrada.  
Nové. Amb data 29 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 346/06 IPPC de sol·licitud d'autorització ambiental integrada, promogut per Finitextil, SL.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de l'esmentada llei estan subjectes a autorització ambiental integrada.  
  
\* \* \* \* \*  
La instal·lació de referència està inclosa en l'epígraf 7.1 de l'annex I de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, resolc:  
Primer. Concedir a Finitextil, SL l'autorització ambiental integrada per a la indústria d'acabaments tèxtils ubicada al carrer de Bèlgida, s/n, d'Atzeneta d'Albaida (València), d'acord amb el Projecte bàsic per a la sol·licitud d'autorització ambiental integrada de Finitextil, SL, de 26 de desembre de 2006, i subscrit per Begoña Picó Monllor, la qual queda inscrita en el Registre General d'Instal·lacions IPPC de la Comunitat Valenciana amb el número 189-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
Els focus que es descriuen en la documentació presentada i que, per tant, s'autoritzen s'inclouen en la següent taula, que indica els contaminants que s'hi han de mesurar:   
Els valors límit d'emissió a complir seran els següents:  
  
En cas d'existir emissions d'altres substàncies contaminants diferents de les anteriors, els nivells d'immissió de contaminants en l'exterior de l'activitat no hauran de sobrepassar la trentena part dels límits ambientals d'exposició professional per a agents químics recentment publicats per l'Institut Nacional de Seguretat i Higiene en el Treball.  
1.2. Control de les emissions  
La periodicitat de mesurament per ECMQA per a la resta de focus canalitzats serà la següent:  
  
Les condicions de presa de mostres i expressió de resultats seran les següents:  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures s'han de realitzaran en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15% .  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En general, s'han de complir els límits sonors externs establits per a zones d'ús industrial, que són els següents:  
  
No obstant això, en el termini de 3 mesos s'haurà de justificar tècnicament que els nivells de soroll registrats en els punts 2 i 3 durant el   
\* \* \* \* \*  
període nocturn són deguts a fonts externes a l'activitat. En cas contrari, s'hauran d'adoptar les mesures necessàries en la instal·lació per a evitar que es transmeten a l'entorn nivells superiors a 45 dB(A) establit per a ús residencial i 60 dB(A) establit per a ús industrial, respectivament.  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crega i regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Abocaments   
L'empresa disposa de dos punts d'abocament al clavegueram: un d'aquests per a les aigües sanitàries i industrials, i un altre per a les aigües pluvials.  
L'empresa disposa d'una xarxa pròpia de sanejament que recull i canalitza tots els abocaments residuals d'origen industrial procedents del procés de tintura i rentada prèvia del teixit, com també d'origen sanitari, fins a la planta depuradora d'aigües residuals de l'empresa. Una vegada tractades, les aigües són abocades al clavegueram municipal. El tractament que reben les aigües residuals en la planta són: desbast, homogeneïtzació airejada, neutralització i fisicoquímic. A més, es realitza tractament de fangs.  
Les aigües pluvials es canalitzen fins al clavegueram municipal.  
Al seu torn, l'empresa disposa de les corresponents arquetes d'inspecció d'abocament i posseeix el permís d'abocament de l'Ajuntament d'Atzeneta d'Albaida a la xarxa municipal d'aigües residuals.  
Els abocaments han de complir en tot moment els límits de contaminants reflectits en la corresponent ordenança municipal.  
L'empresa haurà d'executar un pla d'adequació de l'abocament per tal de mantenir els nivells de salinitat en els seus abocaments sota els límits establits, a fi de garantir el compliment dels objectius de qualitat imposats a l'efluent de l'estació depuradora d'Albaida.  
Així mateix, l'empresa haurà de dur a terme un pla d'autocontrol analític, per mitjà del qual haurà de realitzar una sèrie de controls analítics de l'abocament com a justificació del normal compliment dels límits establits.   
S'establirà el següent pla d'autocontrols analítics sobre l'abocament, en el qual es caracteritzaran els següents paràmetres, amb la periodicitat assenyalada:  
En tots els casos, les mostres s'integraran durant 24 hores i es prendran en l'arqueta de registre. Les anàlisis seran efectuades per un laboratori homologat, entenent per laboratoris homologats els corresponents a empreses col·laboradores dels organismes de conca en matèria de control d'abocaments, tal com estableix l'Ordre 985/2006 del Ministeri de Medi Ambient.  
Els resultats de l'esmentada anàlisi seran remesos a l'Entitat Pública de Sanejament d'Aigües Residuals de la Comunitat Valenciana, amb la periodicitat establida en el pla d'autocontrol, junt a l'acta de presa de mostres del laboratori.   
La duració d'aquests controls analítics estarà determinada pel manteniment dels valors de l'abocament dins dels límits i condicions establides en aquesta resolució. L'Entitat Pública de Sanejament d'Aigües Residuals de la Comunitat Valenciana determinarà la variació de la freqüència dels controls i, si s'escau, la seua finalització.  
S'actuarà segons allò que s'ha especificat en el projecte, de manera que es garantisca la inexistència d'abocament d'aigües residuals al domini públic hidràulic (abocament zero).  
El titular haurà de mantenir tots els abocaments generats per la seua activitat connectats a la xarxa de clavegueram, sense que existisca cap sistema d'alleugeriment capaç de generar abocament directe o indirecte al domini públic hidràulic. Així mateix, haurà de constar en l'expedient un informe emés per l'ens encarregat de la gestió de la depuradora de destinació, en el qual es pronuncie expressament de manera favorable a la connexió de l'abocament de l'esmentada activitat, amb indicació expressa que els esmentats abocaments són compatibles amb el compliment dels valors límit d'emissió fixats en l'autorització d'abocament de la depuradora, tant des del punt de vista del volum com per la qualitat de l'influent.  
Es recorda que, d'acord amb l'article 100 del Text refós de la llei d'aigües (Reial decret legislatiu 1/2001 de 20 de juliol), «queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització prèvia administrativa» i s'incoarà, si s'escau, un expedient sancionador per infracció tipificada en la lletra f) de l'article 116.3 de l'esmentada llei.  
Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie de manera que no es puga produir la contaminació de les aigües pluvials, les quals seran recollides i eliminades per sistemes que asseguren la no-alteració de les seues característiques qualitatives i la innocuïtat de l'abocament al domini públic hidràulic, si s'escau.  
D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
4. Protecció del sòl i de les aigües subterrànies  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
  
\* \* \* \* \*  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005, tot això sense perjudici que, posteriorment, puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 d'aquest Reial decret.  
5. Residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.   
5.1. Producció de residus  
S'autoritza Finitextil, SL per a la producció dels següents residus perillosos en les instal·lacions objecte d'aquesta resolució, sempre que la seua capacitat de generació anual siga de l'entorn de la magnitud que a continuació es detalla i la quantitat de producte acabat en les instal·lacions siga de l'entorn de 16,4 t/dia.  
La instal·lació queda inscrita en el Registre de Petits Productors de Residus Perillosos de la Comunitat Valenciana.   
Els residus no perillosos generats detallats a continuació s'han de lliurar separadament a un gestor autoritzat.  
Els residus, perillosos i no perillosos, s'han de lliurar a gestors que disposen de la corresponent autorització administrativa per a la seua gestió. En el termini de tres mesos s'haurà de presentar davant de la Direcció General per al Canvi Climàtic l'original o fotocòpia compulsada del document acreditatiu de l'acceptació dels residus produïts.  
D'acord amb la Llei 10/2000, de 12 de desembre, de residus de la Comunitat Valenciana, queda prohibida la mescla o dilució de residus que dificulte la seua gestió.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria i s'haurà de reduir al mínim possible la dispersió de zones d'emmagatzemament de residus perillosos dins de les instal·lacions.  
Per a l'emmagatzemament de residus líquids o que, pel seu alt contingut líquid, poden generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
Per a la recollida de possibles escapaments o vessaments accidentals de líquids, tant de residus com de matèries primeres, s'haurà de disposar de material absorbent no inflamable en quantitat suficient per a aquesta finalitat. L'absorbent, una vegada contaminat, es gestionarà com a residu perillós o no perillós, segons corresponga.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Cada quatre anys s'haurà d'elaborar i presentar davant de la Direcció General per al Canvi Climàtic un pla de prevenció i reducció de residus perillosos, d'acord amb el que estableix l'article 45 de la Llei 10/2000, de 12 de desembre, de residus de la Comunitat Valenciana.  
Qualsevol modificació relacionada amb la producció de residus perillosos que implique producció de nous residus, un canvi en la seua caracterització o canvis significatius en les quantitats habituals que se'n generen, que puga alterar les condicions establides en aquesta resolució haurà de ser comunicada a a l'esmentada Direcció General.  
6. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident.  
- Hora en què es va produir i la seua duració.   
- Característiques de l'emissió o abocament.   
- Mesures correctores adoptades.   
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14946:1996.  
Així mateix, quan es determine el cessament d'alguna de les unitats s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.   
La indústria i les seues instal·lacions s'han d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
8. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.   
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crega i regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 22 d'abril de 2008.- El director general de per al Canvi Climàtic: Jorge Lamparero Lázaro.  
Annex I  
Descripció del projecte  
Finitextil, SL es dedica a l'aprest, mercerització i acabaments de tèxtils, en la seua fàbrica existent i en funcionament situada a Atzeneta d'Albaida (València), que no ha patit cap modificació substancial des de la seua obertura.   
La capacitat de la fàbrica és de 16,4 t/dia de producte acabat.  
El teixit en cru es rep embalat en sacs amb precintes de metall, i en caixes enreixades, de manera que per a realitzar el procés de producció executat en Finitextil, SL es cusen diferents peces i s'enrotllen al voltant d'un cilindre formant l'anomenada bola, que és la matèria tèxtil preparada per a entrar en el procés.  
Els processos que se segueixen són els següents:  
1. Blanqueig  
2. Tondosatge  
3. Rentatge  
4. Tintura  
5. Acabaments a l'ample  
6. Expedició  
1. Blanqueig  
En el procés de blanqueig, la finalitat que es pretén és l'eliminació de substàncies llenyoses acolorides, presents en matèries tèxtils d'origen natural (cotó, lli, jute, cànem, etc.). Abans de l'operació de blanqueig, el teixit se sotmet a una crema.  
Crema:  
L'objectiu d'aquesta operació és el de cremar les fibres superficials del teixit que li confereixen un aspecte vellós.   
Una vegada que el teixit s'ha sotmés a aquesta operació, es blanqueja per mitjà d'impregnació:  
Impregnació:  
Es duu a terme en un fulard per mitjà de la immersió del teixit en una solució d'aigua oxigenada (H2O2), sosa càustica (NaOH) i agents auxiliars estabilitzadors a un pH de 10,5-12.  
Repòs:  
A continuació i durant la fase de repòs, el teixit, enrotllat en un cilindre giratori, es manté durant 24 hores a fi que es produisca la reacció en el contacte amb l'aigua oxigenada impregnada.  
2. Tondosatge  
La finalitat del tondosatge és la d'igualar l'alçària dels fils superficials de teixits que estan recoberts per aquests (denominats de pèl alt) com ara vellut, mantes, moquetes, etc.  
Després del tondosatge, se sotmet el teixit al procés de rentatge.  
3. Rentatge  
Per a aquesta operació, el teixit s'introdueix en un tren de rentatge on passa a través d'una solució el contingut de la qual és bàsicament aigua amb agents tensioactius en medi neutre o dèbilment alcalí.  
4. Tintura  
El procés de tintura és de tipus discontinu i la immersió del teixit es realitza en el bany de tintura per mitjà de Jiggers o autoclaus.  
En Finitextil, SL es duen a terme diversos tipus de tintura en funció de les diferents naturaleses dels teixits. Així, es realitzen tintures amb colorants directes, dispersos, reactius i pigments.  
La tintura es realitza per immersió del teixit en una solució o dispersió de colorant, denominada bany de tintura, que l'absorbeix o el reté en major o menor grau.  
La composició del bany de tintura està formada bàsicament per aigua, colorant i agents auxiliars com ara dispersants, igualadors, tensioactius, retardants, àcids, etc, depenent del tipus de colorant i teixit en cada ocasió.  
Per a la preparació del bany de tintura, es poden utilitzar diferents relacions de bany (proporció de pes entre el material sec i el bany total), factor que també influeix en la concentració dels diferents components del bany de tintura.  
A continuació i durant la fase de repòs, el teixit es manté en un cilindre giratori durant 24 hores a fi que patisca la reacció en el contacte amb l'aigua oxigenada impregnada.  
Tots els teixits que tracta Finitextil, SL, després de ser sotmesos als tractaments anteriorment descrits, se sotmeten a una operació d'acabament a través d'un ram.  
5. Acabaments a l'ample  
En aquest cas, l'acabament es produeix disposant la peça de teixit a l'ample al ram. Ací es produeix l'estabilitat dimensional i l'assecatge. Els teixits que travessen el ram es recullen en cilindres. Alguns teixits es tracten de forma mecànica, per a aconseguir acabaments específics a través del procés de calandratge.  
6. Calandratge  
El teixit s'introdueix en la calandra, la qual per mitjà de l'aplicació de calor i pressió sobre el teixit, provinents d'un parell de cilindres disposats en paral·lel a distintes alçàries i per causa de la variació de la velocitat de gir d'ambdós cilindres, pot aconseguir acabaments mat, brillants, amb flexibilitat, etc.  
Els teixits calandrats passen directament a l'expedició on es disposa d'una repassadora.